Minoor
Minoor (ladina k minor, 'väike') ehk moll on muusikas helilaad, mille I ja III astme intervall on väike terts. Minoori liigid: loomulik minoor ehk naturaalmoll[viide?] struktuuriga 1 - ½ - 1 - 1 - ½ - 1 - 1 tooni, (näiteks loomulik minoorne helirida a-st on a, h, c, d, e, f, g, a) harmooniline minoor ehk harmoonilismoll[viide?] (kõrgendatud VII astmega) struktuuriga 1 - ½ - 1 - 1 - ½ - 1½ - ½ tooni, (näiteks harmooniline minoorne helirida a-st on a, h, c, d, e, f, gis, a) meloodiline minoor ehk meloodilismoll[viide?] (kõrgendatud VI ja VII astmega) struktuuriga 1 - ½ - 1 - 1 - 1 - 1 - ½ tooni, (näiteks meloodiline minoorne helirida a-st on a, h, c, d, e, fis, gis, a) Minoorse helistiku nimetus kirjutatakse väikse algustähega (näiteks do-minoor ehk c-moll jne).